న్యూఢిల్లీ, మార్చి 26: సుప్రీం కోర్టు, హైకోర్టు ప్రధాన న్యాయమూర్తులు సహా న్యాయమూర్తుల వేతనాలు 200% పెరగనున్నాయి. దీనికి సంబంధించిన ప్రతిపాదనకు కేంద్రం పచ్చజెండా ఊపినట్టు సమాచారం. దీంతో వేతనాల పెంపునకు సంబంధించిన సవరణ బిల్లును పార్లమెంటులో ఆమోదం పొందాల్సి ఉండడంతో న్యాయశాఖ మంత్రి ఆదిశగా చర్యలు ప్రారంభించారు. కేంద్ర ప్రభుత్వ ఉద్యోగుల వేతనాలకు సంబంధించి 7వ వేతన సంఘం సిఫారసు చేసిన నేపథ్యంలో తమకూ వేతనాలను పెంచాలని న్యాయమూర్తులు కోరారు. ఈ క్రమంలో కొన్ని నెలల కిందట వేతనాలు ఎంత పెంచాలన్న విషయంపై ముగ్గురు న్యాయమూర్తులతో కూడిన కమిటీని ప్రభుత్వం నియమించింది. సుప్రీం కోర్టు ప్రధాన న్యాయమూర్తి వేతనాన్ని రూ.3 లక్షలకు పెంచాలని కమిటీ సిఫారసు చేసింది. సానుకూలంగా స్పందించిన ప్రభుత్వం సుప్రీం ప్రధా న న్యాయమూర్తికి రూ.2.8 లక్షలు, హైకోర్టు ప్రధాన న్యాయమూర్తికి రూ.2.5 లక్షలు, న్యాయమూర్తులకు రూ.2.25 లక్షలు ఇవ్వాలని నిర్ణయించింది.
newdhilly, marchi 26: supreem kortu, hycortu pradhaana nyaayamuurtulu sahaa nyaayamuurtula vetanaalu 200% peraganunnaayi. deeniki sambandhinchina pratipaadanaku kendram pachajenda oopinattu samacharam. deentho vetanaala pempunaku sambandhinchina savarana billunu paarlamentulo aamodam pondalsi undadamtho nyaayasaakha mantri aadisagaa charyalu praarambhinchaaru. kendra prabhutva udyogula vetanaalaku sambandhinchi 7va vetana sangham sifaarasu chesina nepathyamlo tamakuu vetanaalanu penchaalani nyaayamuurtulu koraru. ee kramamlo konni nelala kindata vetanaalu entha penchaalanna vishayampai mugguru nyaayamuurtulatoe kuudina kamiteeni prabhutvam niyaminchindi. supreem kortu pradhaana nyaayamuurti vetanaanni roo.3 lakshalaku penchaalani commity sifaarasu chesindi. saanukuulamgaa spandinchina prabhutvam supreem pradha na nyaayamuurtiki roo.2.8 lakshalu, hycortu pradhaana nyaayamuurtiki roo.2.5 lakshalu, nyaayamuurtulaku roo.2.25 lakshalu ivvaalani nirnayinchindi.